Diari Oficial de la Generalitat Valenciana


Sumari del DOGV 8812, del 15-05-2020 (2020/3443)

RESOLUCIÓ de 13 de maig de 2020, del director general de Política Lingüística i Gestió del Multilingüisme, per la qual s'acorda la suspensió de les proves ordinàries per a l'obtenció dels certificats oficials administratius de coneixements de valencià previstes en la Resolució de 5 de març de 2020, de la Direcció General de Política Lingüística i Gestió del Multilingüisme.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8812

Data del DOGV
:   15-05-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/3443


Data del document
:   13-05-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * cura de la salut
    * cura d'infermeria
    * estat d'emergència
    * examen
    * malaltia infecciosa
    * epidèmia
    * ensenyament d'idiomes
    * llengua oficial
    * salut pública

RESOLUCIÓ de 13 de maig de 2020, del director general de Política Lingüística i Gestió del Multilingüisme, per la qual s'acorda la suspensió de les proves ordinàries per a l'obtenció dels certificats oficials administratius de coneixements de valencià previstes en la Resolució de 5 de març de 2020, de la Direcció General de Política Lingüística i Gestió del Multilingüisme.  
 [2020/3443]  
  
Mitjançant la Resolució de 5 de març de 2020, de la Direcció General de Política Lingüística i Gestió del Multilingüisme (DOGV 8759, de 11.03.2020), es van convocar les proves per a l'obtenció dels certificats oficials administratius de coneixements de valencià i es van nomenar la Comissió Coordinadora i les comissions examinadores. En aquesta resolució estaven previstos els períodes de matrícula i el calendari de les proves que s'havien de dur a terme durant l'any 2020.  
  
La publicació, amb data 14 de març de 2020, en el BOE núm. 67 del Reial decret 463/2020, de 14 de març, pel qual es declarava l'estat d'alarma per a la gestió de la situació de crisi sanitària ocasionada per la Covid-19, durant quinze dies naturals, i les successives pròrrogues d'aquest, aconsellen suspendre la convocatòria per a l'obtenció dels certificats de coneixements de valencià previstos, amb l'objectiu de preservar la salut dels aspirants que han d'obtindre aquests certificats, així com de la resta del personal examinador i col·laborador en el desenvolupament d'aquestes proves, i això és així per tractar-se d'una activitat col·lectiva que s'ha de dur a terme en espais tancats sense possibilitat que puga desenvolupar-se amb les garanties sanitàries escaients.  
  
Per tot això, i en ús de les atribucions que concedeix a la Direcció General de Política Lingüística i Gestió del Multilingüisme l'article 2 de l'Ordre 7/2017, de 2 de març, de la Conselleria d'Educació, Investigació, Cultura i Esport, per la qual es regulen els certificats oficials administratius de coneixements de valencià de la Junta Qualificadora de Coneixements de Valencià, el personal examinador i l'homologació i la validació d'altres títols i certificats, resolc:   
  
  
Primer  
Suspendre les proves ordinàries per a l'obtenció dels certificats oficials administratius de coneixements de valencià previstes en la Resolució de 5 de març de 2020, de la Direcció General de Política Lingüística i Gestió del Multilingüisme.  
  
Contra aquesta resolució, que no posa fi a la via administrativa, es pot interposar un recurs d'alçada davant de la Secretaria Autonòmica d'Educació i Formació Professional, en el termini d'un mes comptat des de l'endemà de la publicació en el Diari Oficial de la Generalitat Valenciana, d'acord amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 13 de maig de 2020.- El director general de Política Lingüística i Gestió del Multilingüisme: Rubén Trenzano Juan.